cyanic-selkie/wikianc huggingface dataset:
Helligtrekongersdag
Helligtrekongersdag, eller trettendedagen, er en kirkelig festdag som feires 6. januar. Dette er den tolvte dagen etter juledagen 25. desember (første juledag), og på folkemunne kalles dagen stadig trettende dag jul. Dagen ble feiret til minne om Jesu dåp og de tre vise menn.
Inntil festdagsreduksjonen i 1771 var trettendedagen en offentlig helligdag i Norge. Mange steder ble dagen markert også etter at den ikke lenger var helligdag.
På eldre svensk snakket man om såvel tolftedag og trettondag jul. I Storbritannia kalles dagen Twelfthday eller Epiphany. Også på norsk brukes navnet epifani, som betyr åpenbaring, særlig innen Den katolske kirke og Den ortodokse kirke. I Tyskland kalles dagene mellom juledagen og trettende-dagen for die Zwölften. I Finland kalles dagen Loppiainen og er fortsatt helligdag.
Bakgrunn og tradisjoner
Bakgrunnen for dagen er beretningen i Matteus evangelium kapittel 2, vers 1 – 2, i Bibelen, hvor det står:
"«Da Jesus var født i Betlehem i Judea, på den tiden Herodes var konge, kom noen vismenn fra Østen til Jerusalem og spurte: «Hvor er jødenes konge som nå er født? Vi har sett hans stjerne gå opp, og vi er kommet for å hylle ham.»''"
I den opprinnelige, greskspråklige teksten som beskriver dette, betegnes disse personene som mágoi (gres: μάγοι, flertall av μάγος mágos), noe som i samtiden blant annet var en betegnelse for Perserrikets zoroastriske prester, som hadde innsikt i astrologi og drømmetydning. Evangelisten forteller verken at «de vise» var hellige, tre eller konger, og disse detaljene er kommet til i tradisjonen. Denne tradisjonen ble heller ikke brutt med tradisjonen i den danske og norske kirke på 1500-tallet.
Det eldste navnet var epifania eller epifaniadagen («åpenbarelsesdagen»), og den ble en kirkelig høytidsdag i løpet av 300-tallet. I likhet med den eldre østerlandske kirken feirer den greske kirken fortsatt denne dagen til minne om Jesu dåp. Selv innen den vesterlandske kirken feires opprinnelig dagen som Jesu dåpsdag (derav navnet Balneatio), men med dette knyttet kirken også til minnet om hans åpenbarelse («epifani») for den hedenske verden. Denne åpenbarelsen representeres av de tre vise mennene, derav det eldre navnet helligtrekongersdag. I middelalderen ble dagen i vest knyttet utelukkende til åpenbarelsen, noe den fortsatt er innen den romersk-katolske og lutherske kirken. Dagen betraktes i disse kirkene som misjonssøndag.
Forklaringen på at tradisjonen ble bevart i Danmark, er antagelig at man siden middelalderen hadde gjort pilegrimsreiser til det ikke alt for fjerne Köln i Tyskland, hvor de antatte tre kongers relikvier ble oppbevart og tilbedt.
I Norge
I Norge ble helligtrekonger ofte omtalt som «den gamle juledagen», hvor man spiste julemat og hadde trearmede lysestaker på bordet («helligtrekongers lys»). Man drakk også en skål for et godt år. Fulgte man den gamle folkelige overtro, skulle man om aftenen holde seg innendørs, for da begynte «den ville jakt», hvor overnaturlige vesener jaget over himmelen eller jorden. Det man drømte om natten, ville også skje i virkeligheten. Trettendedagen var også en viktig merkedag for været. Ble været fint og klart, lovet det godt for grøden. Været denne dag ville vare i 13 dager. Nå begynte den kaldeste del av vinteren. Dagen var også kjent som «avfaredag», fordi julefeiringen nå var omme, og gjestene tok hjem.
I Setesdal kaltes helligtrekonger også «tolvtiddagsrusen», da folk drakk, danset og slåss ett helt døgn, og foreldrene fryktet for å få sønnene hjem på en båre. Under feiringen i 1824 gikk det så vilt for seg at en hel gårdsplass var fylt med blod. Flere ble trampet ned under tumultene, og en dreng svevde mellom liv og død. Etter denne episode inntraff en stor religiøs vekkelse.
På primstaven er dagen merket med tre kroner eller kors.
I Danmark
I Danmark markeres helligtrekonger ofte ved tenning av et helligtrekongerslys, som enten er et tredelt lys eller tre lys i en tredelt stake. I mange familier fjernes julepynten først til helligtrekonger, som avslutter de tolv juledager.
På øyene Agersø og Omø feires helligtrekongersaften med en visittur med masker kalt helligtrekongersløb.
På den vestlige del av Ærø feires dagene omkring helligtrekonger med en spesiell tradisjon. Utkledd fra topp til tå går man rundt på besøk fra hus til hus. Under besøket blir historier fortalt med forvrengt stemme, med utgangspunkt i det lokale liv. Man får servert kirsebærvin, som man må drikke gjennom sugerør for ikke å ta masken av og avsløre identiteten. Utover Ærø kler man seg også ut på Als.
I Rønne er der helligtrekongersaftenopptog med en glasstjerne forrest, båret av den viseste av de tre, kalt «stjernebæreren».
I Sverige og svensktalende Finland
I den svenske kirke og den svensktalende del av den evangelisk-lutherske kirke i Finland brukes ikke betegnelsen helligtrekongersdag. Her tales om «trettondedag jul» eller bare «trettondedagen», som i Sverige og Finland fortsatt inngår blant de alminnelige helligdager. I sitt skuespill kaller William Shakespeare natten «Twelfth Night».
Trettondedag jul er den siste store helligdagen i den kirkelige feiring av julen. Det definitive sluttpunkt settes i Sverige og i det svenskspråklige Finland på tjugondedag jul, det vil si trettondedagens såkalte oktavdag en uke senere.
I Spania
I spansk tradisjon heter dagen El dia de los Reyes magos, de tre vise menns dag, og dagen feires 6. januar. Den 5. januar setter barna ut sine gamle sko på vinduskarmen. Når de våkner om morgenen dagen er skoene erstattet av julegaver.
Cyprus DLR-stasjon
Cyprus DLR-stasjon er en stasjon for Docklands Light Railway (DLR). Den ligger i Docklands, i bydelen Newham, London. Stasjonen ligger like ved University of East London, Docklands og den østlige enden av Royal Albert Docks nordlige kaianlegg. Den er i kollektivsone 3, på DLRs Beckton-gren.
Stasjonen har et uvanlig design. Mellom Beckton Park, som har samme type design, og Cyprus går banen i midten av en motorvei som ble anlagt samtidig som DLR. Stasjonene ligger i motorveikryss, rett under midten av en rundkjøring.
Adebayo Akinfenwa
Saheed Adebayo Akinfenwa (født 10. mai 1982) er en engelsk tidligere fotballspiller.
Karriere
Senere i juni, fortsatt i 2004, skiftet han ny klubb igjen. Denne gangen byttet han til Torquay United og var ment som en erstatter for Danny Graham. Han scoret 15 mål i 2004-05 sesongen, men dessverre rykket laget hans ned til League Two. Etter dette ønsket ikke Akinfenwa å skrive under på en ny kontrakt med klubben. I juli 2005 signerte han for Swansea City. I debutkampen mot Tranmere, scoret han sitt første mål og ble dermed også den første spilleren til å score det første offisielle målet på det nyåpnede Liberty stadium. I 2006 scoret han det avgjørende målet i Football League Trophy-finalen mot Carlisle United, og Swansea vant dermed 2-1. Han var også med på å nå League One Play-off finalen mot Barnsley. Stillingen var 2-2 etter fulltid, og det endte med straffer. Akinfenwa var en av to Swansea-spillere som bommet på sine straffer, noe som gjorde at Barnsley rykket opp fremfor Swansea. Neste sesong spilte Akinfenwa fast på Swansea, men på slutten av sesongen brakk han høyrefoten i en kamp mot Scunthorpe United. Det som endte med en langtidsskade.
Wilson Boit Kipketer
Wilson Boit Kipketer (født 6. oktober 1973) er en kenyansk tidligere friidrettsutøver kom konkurrerte i hinderløp.
Adebayo Akinfenwa
Karriere
På slutten av 2006-07 sesongen avviste han ny kontrakt med Swansea, og den 29. juni 2007 signerte han for Swindon Town. Men overgangen gikk i vasken ettersom Akinfenwa strøk på den medisinske testen. November 2007 signerte han for League One laget, Millwall på en månedskontrakt, men på grunn av at han ikke hadde noen mål på syv kamper, fikk han ikke fornyet kontrakten. Den 18. januar 2008 signerte han for Northampton Town. På slutten av 2007-08 sesongen fikk han sin debut mot Swindon Town, hvor han scoret et sent utligningsmål og kampen endte 1-1. I hjemmedebuten sin gjorde han akkurat det samme, hvor han ble byttet inn og scoret et sent utligningsmål mot Leeds United. Kampen endte 1-1. Etter kampen mot Leeds fikk han starte mot Gillingham. Her scoret han 2 mål i en 4-0 seier. Etter disse kampene scoret han 3 mål til gjennom resten av sesongen. 30. mai 2008 signerte han en ny kontrakt med Northampton og avslo tilbud fra blant annet Leyton Orient og Grimsby Town. Han begynte 2008-09 sesongen med å score 2 mål på 3 kamper.
Wilson Boit Kipketer
Boit-Kipketer slo igjennom i VM 1997 i Athen der han vant gull på 3000 meter hinder. To år senere, i VM 1999 tok han sølv. Samme resultat ble det i OL 2000 i Sydney.
Adebayo Akinfenwa
Karriere
I mai 2010 endte Akinfenwa sitt opphold med Northampton. Han fikk tilbud om ny kontrakt, men Northampton kunne ikke bli enig med han innen tidsfristen. 29. juli 2010 signerte han for Gillingham på en ettårskontrakt. Han scoret i sin debutkamp mot Cheltenham Town. I Gillingham ble Akinfenwa og Cody McDonald et radarpar. Sammen scoret de 36 mål i 2010-11 sesongen. Den 25. mai 2011 returnerte han til Northampton Town. Han scoret sitt første mål mot Bristol Rovers den 16. august. På slutten av 2012-13 sesongen, slapp Northampton Town Akinfenwa gratis. Den 2. juli 2013 signerte Adebayo Akinfenwa for sin tidligere klubb Gillingham.
FIFA
Adebayo Akinfenwa er for mange svært kjent på grunn av FIFA-serien. Der blir han regnet som den sterkeste spilleren i hele spillet. Akinfenwa er 66 OVR på FIFA 19. Han har 97 i styrke.
Wilson Boit Kipketer
Boit-Kipketers personlige rekord på 3000 meter hinder er 7.59,08 fra Zürich i 1997, en tid som den gang var verdensrekord. Rekorden ble forbedret bare 11 dager senere av landsmannen Bernard Barmasai.
Arkitekturåret 1693
Arkitekturåret 1693 er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 1693.
Dødsfall
…
Angara (Bærerakett)
Angara er en serie bæreraketteer utviklet av det Moskva-baserte statlige selskapet Khrunichev. Bæreraketten skal sette satellitter mellom 3,800 og 24,500 kg i lav bane rundt Jorda og er ment, sammen med Sojuz-2 varianter, å erstatte flere eksisterende bæreraketter, eksempelvis Zenit og Proton.
URM-1: første trinn og boostere
Den universelle rakettmodulen (URM-1) danner kjernen i hver Angara bærerakett. I Angara A5, vil fire ekstra URM-1 fungere som boostere. Hver URM-1 er drevet av en enkelt NPO Energomash RD-191 som brenner flytende oksygen og RP-1 (parafin).
URM-2: andre trinn
Angaras andre trinn, benevnt URM-2, bruker en KBKhA RD-0124A motor som også brenner flytende oksygen og parafin.
Angara 1.2
Den minste Angara under utvikling er Angara 1.2, som består av en URM-1-kjerne og et modifisert andre trinn. Det har en løftemasse på 171 tonn og kan levere 3.8 tonn nyttelast til en 200 km x 60° bane rundt jorden.
Angara A5
Angara A5 er utviklet for tunge løft, og som består av en URM-1-kjerne og fire URM-1 boostere, et 3,6 m URM-2 andre trinn, og et tredje trinn av typen Briz-M eller KVTK. Angara A5 veier 773 tonn på lift-off, og har en bærekapasitet på 24,5 tonn til en 200 km x 60° bane. Angara A5 er i stand til å levere 5.4 tonn til GTO med Briz-M, eller 7.5 tonn til samme bane med KVTK.
Pereiro
Pereiro er en kommune i delstaten Ceará i nordøstregionen av Brasil.
Rannveig Getz
Rannveig Getz Nordheim (født 6. oktober 1938 i Porsgrunn) er en norsk interiørarkitekt. Hun er utdannet ved Statens Håndverks- og kunstindustriskole (SHKS), hvor hun tok diplomeksamen i 1962. Getz har siden 1962 bodd og arbeidet i Oslo.
Hun har arbeidet som journalist og tegner i Bonytt. Hun har også bidratt til diverse bøker og tidsskrift og har hatt utstillinger og undervisning ved SHKS. Getz står blant annet bak innredningen av Universitetsforlaget, Munchmuseet , konferansesenteret Park Hotel Sandefjord , Voksenåsen Kultur- og konferansehotell , Aschehoug forlag og Sametinget. Hun har også vært formann i Norske Interiørarkitekters Landsforening.
Hun var gift med komponisten Arne Nordheim. Ekteparet bodde i æresboligen Grotten fra 1981 til hans død i 2010.
Sedgemoor
Området er lavtliggende, nær havnivået, mellom Quantock og Mendip Hills. Historisk sett har det stort sett bestått av myrlandskap, men er nå i noe større grad drenert og utbygget. Mesteparten av Somerset Levels ligger i distriktet.
Verdens eldste kjente konstruerte veistrekning, Sweet Track fra neolittisk tid, ligger i distriktet.
Løytnant
Løytnant (fra fransk lieutenant, «stedfortreder», den høyeste etter sjefen, tidligere skrevet lieutenant, leutnant og løitnant på norsk) er den nest laveste graden for offiserer i det norske forsvaret. Den tilsvarer den tidligere graden premierløytnant. I 1930 ble gradene premierløytnant og sekondløytnant erstattet med løytnant og fenrik.
Norge
Gradene oversersjant og stabssersjant opphørte 1. juli 1975, og befalet fikk henholdsvis offisersgradene fenrik og løytnant. Hærordningen av 1. januar 1977 gjorde at de eldste av de gamle stabssersjantene fikk kapteins grad.
Løytnanter fyller mange stillinger, i regulære hæravdelinger vil disse tjenestegjøre som troppssjef, NK kompani, administrasjonsoffiser, vernepliktige leger, prester, ingeniører og lignende. Løytnantsgrad symboliseres med to stjerner i hæren og en stripe og en galon i sjøforsvaret.
Richard Smith (redaktør)
Richard Smith (født ??) er en britisk lege, redaktør og forretningsmann. Han er direktør av instituttet Ovations' initiativ for å bekjempe kroniske sykdommer i utviklingsland. Det har ført til opprettelser av sentre i Kina, Bangladesh, India, Pakistan, Tunisia, Tanzania, Sør-Afrika, Sentral-Amerika og ved grensen av USA-Mexico.
Smith er en talsmann for utgivelse med åpen tilgang og var redaktør av BMJ da magasinet først begynte med utgivelse på Internett, og gjorde magasinets arkiv fritt tilgjengelig. Han sitter i styret for Public Library of Science, et ideelt forlagsprosjekt med det mål å opprette vitenskapelig medisinsk tidsskrift som er basert på prinsippet om åpent tilgjengelig innhold. Han var også redaktør av medisinske Cases Journal, også med åpen tilgang og med det mål å opprettholde en database med medisinske saksrapporter.
Smith har forfattet boken The Trouble with Medical Journals (2006), hvor han argumenterer blant annet at medisinske tidsskrifter har blitt «skapninger for medisinindustrien», preget av uredelig forskning og fylt med artikler som skrevet av eller på vegne av farmasøytiske selskaper. I boken som omhandler etiske problemstillinger ved å utgi medisinsk tidsskrift, trekker Smith fram Grethe Birketvedts forskningsarbeid som en sak han fortsatt har problemer med: «- Jeg er ikke sikker på om studien var fabrikkert, men jeg er fremdeles i sterk tvil», har han hevdet.
Hans bror er komikeren og forfatteren Arthur Smith.
Cigaritis
Cigaritis er en artsrik slekt av dagsommerfugler som hører til familien glansvingene.
Utseende
Små dagsommerfugler (vingespenn 20-35 millimeter). Bakvingen har to korte, tynne stjerter bakerst. Undersiden er hvit eller lyst brunlig med svartkantede, brune eller brunoransje tverrstreker, gjerne med et par oransje flekker ved bakhjørnet. Oversiden er oransje eller mer eller mindre metallisk blå eller blåfiolett, i alle fall hos hannene.
Levevis
Mange av artene er assosiert med maur. De lever ofte i tørre områder. Larvene lever gjerne på planter i erteblomstfamilien eller mimosafamilien.
Utbredelse
Denne slekten er utbredt i Afrika og Sørøst-Asia, med én art i Europa. Den er den eneste av slektene i Aphnaeinae som forekommer utenfor Afrika.
Lone (navn)
Lone er et opprinnelig dansk kvinnenavn dannet som en kortform av Magdalone, en variant av Magdalena, som er en gresk form av et hebraisk tilnavn som betyr «fra Magdala». Magdala var et sted i Palestina. Navnet kan også være en kortform av Abelone, den danske formen av Apollonia som er et latinsk navn som betyr «dedikert til Apollon».
Kjente personer med navnet
Personene i listen er ordnet kronologisk etter fødselsår.
Mohammed Naguib
Mohammed Naguib (født Mohamed Naguib Yousef Qotp Elkashlan, الرئيس اللواء محمد بك نجيب يوسف قطب القشلان; 20. februar 1901, død 28. august 1984) var den første presidenten i den egyptiske republikk, etter å ha begått statskupp mot kong Faruk. Sammen med Gamal Abdel Nasser var han en av hovedlederne av den egyptiske revolusjonen i 1952, som gjorde slutt på Muhammad Ali-dynastiet i Egypt og Sudan.
Han var president fra 18. juni 1953 til 14. november 1954. Uoverensstemmelser med Nasser førte til at han ble fjernet fra presidentposten, og de etterfølgende 18 årene satt han i husarrest til han ble løslatt i 1972 av president Anwar Sadat.
Bakgrunn
Mohammed Naguib var sønn av en egyptisk far og sudanesisk mor. Han var født i Khartoum i det som nå er Sudan - som den gang var forent med Egypt i samme britiske koloni.
Offiser
Han gikk på Militærakademiet i Kairo. Naguib steg raskt i gradene til generalmajor og deltok i Palestinakrigen mot Israel.
Den 23. juli 1952 styrtet han kong Faruk, sammen med Gamal Abdel Nasser ved militærkupp og andre offiserer. Naugib ble øverstkommanderende for Egypts stridskrefter og den 9. september 1952 ministerpresident (statsminister). Han innledet i denne egenskap jordreform, og forbød de gamle politiske partier - forbudet var særlig rettet mot Wafd-partiet, som representerte det tidligere ledelsesskikt.
Den 18. juni 1953 proklamerte Mohammes Naguib Egryp som republikk, og han ble landets første president. Nasser ble øverstkommanderende og stedfortredende president. Den 24. gebruar 1954 ble Naguib tvunget av Nasser til å trekke seg fra sin post, ettersom han etter Nassers vilje hadde ønske om å gå tilbake til et parkamentarisk regjeringssystem.
Etter en folkeaksjon vendte Mohammed Naguib allerede den 8. mars 1954 tilbake til presidentembedet, men kunne da ikke lenger utøve den samme makt som før. Kort tid etter tok Nasser et attentat rettet mot ham selv som foranledning til å bli kvitt Naguib for godt. Han foregav å finne ut at Naguib hadde hatt kontakt med de islamistiske terrorister som stod bak attentatet, og fikk ham tvunget til avgang.
Etter fratreden
Naguib måtte fratre den 14. november 1954, og ble så på grunn av angivelig viten om det planlagte attentat satt i husarrest.
I 1971, etter Nassers død, ble husarresten opphevet av president Anwar as-Sadat og Naguib fullstendig rehabilitert.
Mohammed Naguib døde den 28. august 1984 i Kairo. Han ble begravet med militære æresbevisninger i nærvær av statssjef Hosni Mubarak.
En stasjon på undergrunnsbanen i Kairo er oppkalt etter ham.
Leif Svalesen
Leif Svalesen (født 21. desember 1939, død 25. juli 2010) fra Arendal er kjent for i 1974 å ha funnet vraket av slaveskipet «Fredensborg» sammen med to andre amatørdykkere. Svalesen deltok i de marinarkeologiske utgravingene i regi av Norsk Sjøfartsmuseum og Aust-Agder-Museet, og han forfattet en bok om slaveskipets siste reise i trekantfarten 1767 – 1768. Han var dessuten en viktig drivkraft bak de tre museumsutstillingene som presenterer slaveskipets siste reise. Den ene ble vist på Aust-Agder kulturhistoriske senter i Arendal, og de to andre er henholdsvis på Nasjonalmuseet i Accra i Ghana og på den tidligere koloniøya St.Croix i Vest-India.
Priser
For sitt arbeid med å dokumentere og formidle «Fredensborg» ble Svalesen tildelt Aust-Agder fylkes kulturpris i 1998, i 2001 fikk han Kongens fortjenstmedalje i gull, og han ble tildelt Arendal kommunes kulturpris 2007. I desember 2000 fikk han årets kulturpris fra Center for afrikansk kulturformidling, CAK.
Litteratur
Leif Svalesen skrev bok om slaveskipet «Fredensborg», og han publiserte en rekke artikler om arbeidet med «Fredensborg», samt lokalhistoriske artikler.
Elvis: A Legendary Performer Volume 1
Elvis: A Legendary Performer Volume 1 er et samlealbum av Elvis Presley, utgitt 2. januar 1974. Albumet inneholder to intervju som ble gjort 22. september 1958.
Livia Lang
Livia Lang (født 3. juni 1994) er en østerriksk synkronsvømmer. Hun representerte landet sitt under Sommer-OL 2012 i London, der hun ble nummer 19 i duett.
Surinams statsminister
Surinams statsminister var landets regjeringssjef 1954–1988. I 1988 ble embetet som statsminister avskaffet og erstattet av en visepresident, som leder ministerrådet ex officio.
Statsministerembetet hadde 1948–1954 forløpere i Voorzitter van College van Bijstand, Voorzitter van College van Algemeen Bestuur og Voorzitter van Regeringsraad.
Liste
Nederlandsk koloni –1954 / Likeberettiget del av Kongeriket Nederlandene 1954–1975 / Republikken Surinam 1975–
Pindoretama
Pindoretama er en kommune i delstaten Ceará i nordøstregionen av Brasil.
Dorothea Viehmann
Katharina Dorothea Viehmann (født 8. november 1755 i Rengershausen som senere ble bydel i Baunatal i Tyskland, død 17. november 1815) var en tysk eventyrfortellerske. Hun var en av brødrene Grimms viktigste kilder da de laget sin berømte eventyrsamling Kinder- und Hausmärchen (Brødrene Grimms eventyr). Hennes eventyr fikk først og fremst plass i annet bind av brødrenes samling.
Dorothea Viehmann ble født som Katharina Dorothea Pierson i Rengershausen som datter av en gjestgiver. Hennes forfedre på farssiden var kommet til Hessen som flyktende hugenotter fra Frankrike etter at ediktet i Nantes var opphevet. På grunn av Dorothea Viehmanns franske opphav fant en rekke franske eventyrvarianter veien inn i brødrene Grimms eventyrsamling. I farens gjestestue hørte hun dessuten mange historier, sagaer og eventyr fra kjøpmenn, håndverkere og andre farende folk. Disse gav hun videre til brødrenes samling.
I 1777 giftet Dorothea Pierson seg med skredderen Nikolaus Viehmann og flyttet i 1778 med ham til Niederzwehren (i dag en bydel i Kassel). Etter mannens død forsørget hun seg og sine syv barn ved å bringe produkter fra hagen sin til markedet. I 1813 ble hun kjent med brødrene Grimm og fortalte dem over 40 eventyr eller eventyrvarianter som ble til 36 eventyr i brødrenes samling. Wilhelm Grimm skrev om henne: «Det var flaks at vi ble kjent med denne bondekonen fra landsbyen Niederzwehren ved Kassel... Fru Viehmann var fremdeles rørlig og ikke særlig over 50 år gammel... Hun bevarte de gamle sagaene trygt i minnet». Det gjorde særskilt inntrykk på brødrene Grimm at hun kunne fortelle eventyrene om igjen og om igjen med den samme ordlyden.
Abigail Johnston
Abigail Johnston (født 16. november 1989) er en amerikansk stuper, som spesialiserer seg i synkronstup. Hun representerte landet sitt under Sommer-OL 2012 i London, der hun tok sølv.
Grisignana
Grisignana (Groznjan) er en landsby på halvøyen Istria i Kroatia. Den pittoreske byen ligger på en høyde på 260 meter over havet, på platået over elven Mirna, omgitt av andre små nærliggende landsbyer og ikke så langt fra Adriaterhavet. 39% av kommunens befolkning har italiensk etnisitet.
Navnet er først nevnt skriftlige i dokumenter fra 1102, under navnet Piemonte. Fra det 13. til midten av 1300-tallet tilhørte Grisignana familien Pietrapelosa, og på midten av 1300-tallet ble den tatt under venetiansk styre. Den historiske byen har flott arkitektur, i den venetianske perioden ble det bygget mange kirker og palasser, noen av dem står fremdeles. Middelaldermurene og byportene er datert til 1400-tallet. De små, men sjarmerende kirkene St. Rocco og St. Martin, bygget på 1500-tallet. Fra Grisignana kan man se utover mange vingårder og olivenlunder.
Henry Brougham
Brougham vant en olympisk bronsemedalje i rackets under Sommer-OL 1908 i London. Han kom på tredjeplass i singleturneringen i rackets, bak sine landsmenn Evan Noel og Henry Leaf.
Regent’s Canal
Regent's Canal er en kanal gjennom den nordlige delen av det sentrale London. Den forbinder Paddington-greina av Grand Union Canal med Themsen.
Historie
Regent's Canal ble planlagt som en del av byplanleggeren John Nash' generalplan for det sentrale London på 1800-tallet. Kanalen skulle både tjene transportformål og danne et vannspeil langs den nordre kanten av den planlagte store parken Regent's Park. Arbeidet ble påbegynt i 1812 og fullført i 1820. Kanalen var et stykke ingeniørkunst i sin tid, med sine tre tunneler, sluser og sine mange bassenger for lossing av gods. Kanalen og parken ble oppkalt etter prinsregenten Georg IV.
I 1927 kjøpte Regent's Canal Company opp Grand Junction Canal og Warwick Canals, og de tre enhetene ble i 1929 slått sammen til Grand Union Canal. Kanalselskapet ble nasjonalisert i 1948; da hadde den kommersielle bruken av kanalen alt avtatt sterkt.
Halina Konopacka
Halina Konopacka (Leonarda Kazimiera Konopacka-Matuszewska-Szczerbińska) (født 11. november 1900 i Rawa Mazowiecka, død 28. januar 1989 i Daytona Beach, Florida) var en polsk friidrettsutøver som konkurrerte i diskos.
Konopacka vant gull i diskos under OL 1928 i Amsterdam, og ble med det den første kvinnelige olympiske mester i friidrett. I en periode på 1920- og 30-tallet hadde hun verdensrekorden i diskos.
I 1939 var hun med på å flytte det polske gullet til Frankrike, før tyskerne fikk tak i det.
Etter andre verdenskrig flyttet hun til USA og arbeidet som forfatter.
Kunståret 1624
Kunståret 1624 er en oversikt over hendelser, fødte og avdøde kunstnerpersonligheter i 1624.
ARENA – Senter for europaforskning
ARENA er et forskningssenter ved Universitetet i Oslo med fokus på studier av de politiske integrasjonsprosessene i Europa.
Forskningsfelt omhandler EU-institusjonenes virkemåte, muligheten for et demokratisk og effektivt styringssystem i Europa, effekter av EU på nasjonalstaten, utviklingen av en europeisk utenriks- og sikkerhetspolitikk, utdannings- og forskningspolitikk og Norges rolle i Europa. ARENA er også en av grunnleggerne i ERPA European Research Papers Archive, som er en søkebase for arbeidsnotater ved en rekke EU-forskningsinstitusjoner.
Ved utgangen av 2011 har ARENA 28 personer tilknyttet senteret (ca 17 årsverk), hvorav 8 forskere med professorkompetanse, 9 med førstestillingskompetanse, 6 stipendiater og 5 i administrasjonen, i tillegg til studentstipendiater og forskningsassistenter. ARENA deltar i flere internasjonale forskernettverk og samarbeidsprosjekter. ARENA var i 2007-2011 koordinator for det EU-finansierte prosjektet RECON – Reconstituting Democracy in Europe som involverer mer enn 100 forskere 22 partnere i 13 land.
Senterets leder er professor Erik Oddvar Eriksen.
Varner (andre betydninger)
Varner kan vise til:
Kinas hellige fjell
Kinas hellige fjell er inndelt i to grupper som er tilknyttet henholdsvis taoismen og buddhismen.
Piquet Carneiro
Piquet Carneiro er en kommune i delstaten Ceará i nordøstregionen av Brasil.
Kinas hellige fjell
Den taoistiske gruppen er kjent som Fem mektige fjell (pinyin: Wu Yue Shan), mens gruppen som er tilknyttet med buddhismen betegnes som De fire berømte fjell (pinyin: Sida Ming Shan).
Alle disse hellige fjell har vært og tildels er viktige mål for pilegrimsferder, noe som klinger med i det kinesiske uttrykket for «pilegrimsferd» (朝圣; pinyin: cháoshèng) som er en kortform for et uttrykk som ordrett lyder «å vise respekt for et hellig fjell» (朝拜圣山; pinyin: Cháobài shèng shān).
Fenrik
Fenrik (Fähn(d)rich, 'fanekonge' ) er en militær grad som finnes i flere avdelinger og militære organisasjoner. Fenrik betyr egentlig "fanebærer" men er over tid anvendt som militær grad. Den norske graden tilsvarer NATO-rangkoden OF-1 og ble frem til 1930 kalt sekondløytnant, en tittel som fortsatt brukes i andre land.
Hard Rock Café Cancún
Hard Rock Café Cancun er en del av den amerikanske restaurantkjeden Hard Rock Café. Den ligger i den meksikanske feriebyen Cancún. Hver restaurant i kjeden har en unik fremtoning, med musikalske klenodier fra verdensberømte artister, samt mange fra landets egne artister. Selve kjeden ble etablert i 1971, mens restauranten i Cancún ble åpnet 9. juni 1987. Cancún er en ung by, hvor det bare var jungel så sent som i 1974, da utbyggingen startet.
Fenrik
Graden fenrik har sine historiske røtter i den tyske graden Fähnrich. Ordet stammer fra gammelhøytysk faneri, middelhøytysk venre og tidlignyhøytysk venrich, og betød en soldat som bar troppsfanen. I kavaleriet utviklet begrepet kornett seg analogt til fenrik. I Bundeswehr regnes fenrik (Fähnrich) i dag som en underoffisersgrad, men har NATO-rangkode OF(D) (offiserskandidat), dvs. sammen med offiserene og høyere enn OR-9 og lavere enn OF-1.
Norske forhold
Fenrik er den laveste offisersgraden i det norske Forsvaret. Fenriker blir gjerne tildelt ansvar for ledelse på troppsnivå i regulære avdelinger og kan ha ansvar for å instruere i forskjellige disipliner.
Gradene oversersjant og stabssersjant opphørte 1. juli 1975 og befalet fikk henholdsvis offisersgrad som fenrik og løytnant. Hærordningen av 1. januar 1977 gjorde at de eldste stabssersjantene derfor fikk kapteins grad. Fra 1970-tallet til 2015 var dermed fenrik et steg høyere enn sersjant og kvartermester (OR-5). Ved militærordningen av 2015 ble det innført fire spesialistgrader (OR 6–9) mellom sersjant og fenrik: Oversersjant/vingsersjant, stabssersjant, kommandersersjant og sersjantmajor i Hæren/Luftforsvaret og skvadronmester, flotiljemester, orlogsmester og flaggmester i Sjøforsvaret.
For å bli fenrik i det norske Forsvaret må man ha fullført utdanningen ved en av Krigsskolene eller gjennomført tilsvarende utdannelse i et annet NATO-land.
Fenrikgraden symboliseres med én stjerne i Hæren og Luftforsvaret eller med en galon i Sjøforsvaret.
Fjernstyrt våpenstasjon
En fjernstyrt våpenstasjon er en plattform for våpen av lett og middels tung kaliber samt automatiske granatkastere som kan monteres på et kjøretøy eller andre plattformer. Slikt utstyr gjør det mulig for skytter å sitte beskyttet inne i kjøretøyet og observere trusler/mål via dag- og nattkameraer. Våpenstasjoner monteres på nye og eksisterende kjøretøy
Nadine Brandl
Nadine Brandl (født 11. mars 1990) er en østerriksk synkronsvømmer. Hun representerte landet sitt under Sommer-OL 2012 i London, der hun ble nummer 19 i duett.
Pires Ferreira
Pires Ferreira er en kommune i delstaten Ceará i nordøstregionen av Brasil.
Rafał Ulatowski
Rafał Ulatowski (født 26. januar 1973 i Łódź) er en polsk fotballtrener og tidligere fotballspiller som er hovedtrener for Lech II Poznań.
Faren hans er Zdzisław Ulatowski.
Han ble ferdig med å studere det Fysiske Akadamiet i Gdańsk. Og fikk Trener lisens UEFA Pro A (2005)
Rafał begynte sin fotballkarriere i ŁKS Łódź, og senere dro han til Island for i spille i Islandsk serie.
Han var Junior Trener hos ŁKS Łódź og var med laget til Liège cup i 1997 og vant den i Belgia. Etter det ansatte 3. divisonslaget Piotrcovia-Ptak han som ny hovedtrener. Så snart han var ferdig med Trener Studiet, Skulle han være trener hos Chelsea, Rangers, Lech Poznan og Tottenham. Og siden 2006 har han trent Zagłębie Lubin.
Dahlefoss kraftverk
Dahlefoss kraftverk er et vannkraftverk i Flatanger kommune i Trøndelag.
Det er installert en kaplanturbin på 980 kW. Midlere årsproduksjon etter ombyggingen er på 4,8 GWh.
Nuria Diosdado
Nuria Diosdado (født 22. august 1990) er en meksikansk synkronsvømmer. Hun representerte landet sitt under Sommer-OL 2012 i London, der hun ble nummer 18 i duett.
Under Sommer-OL 2020 i Tokyo som ble arrangert i 2021, ble hun nummer 12 i duett.
Nord-Audnedal
Nordre Undal, i moderne språkdrakt Nord-Audnedal, er en tidligere kommune i Vest-Agder fylke. Kommunen ble dannet da storkommunen Undal ble delt i hhv. Søndre og Nordre Undal i 1845.
Historie
Vigmostad og Konsmo kirkesogn ble ved kongelig resulusjon av 10. juli 1844 skilt fra Søndre Undal med Valle og Spangereid kirkesogn. Inntil dette hadde de fire kirkesognene vært del av Undal prestegjeld og Undal herred (kommune). Det første representantmøte ble holdt 20. desember 1844, og første ordfører var Salve Eriksen Ougland. Den 7. februar 1844 ble det vedtatt å bygge ny kirke ved Vigmostad. Siste møte sammen med Nordre Undal var 1. august 1844 etter at de i møte 27. mars, samme år, hadde vedtatt å stemme over prost Lassens forslag om dele prestegjeldet i to. I 1910 bleNordre Undal delt i Konsmo og Vigmostad kommuner.
Søndre Slagen kirke
Byggverket er i betong, tegl og tre og har 450 plasser i kirkerommet.
På kirkens altertavle henger et 4x8 meter stort alterteppe – «Fra tornekrone til seierskrone» av Else Marie Jakobsen. Alterteppet er fra 1979, og symboliserer Jesu seier over døden og mørket, og over korset og smerten.
Toftøy (Tysvær)
Toftøy er en øy i Tysvær kommune i Rogaland. Den ligger i Nedstrandsfjorden, like øst for halvøya Stong. Per 2012 hadde den 2 fastboende innbyggere. På Toftøy ligger også en populær badestrand.
Norlandia Care Group
Norlandia Care Group AS (nå Norlandia Health & Care Group AS) var et selskap eid av Roger Adolfsen og Kristian Adolfsen som etablerte og driftet velferdstjenester på oppdrag fra det offentlige innen tre hovedområder: barnehager, pasienthotell og sykehjem.
Norlandia Care Group hadde et årsresultat på 159 747 000 norske kroner og anleggsmidler verdt 1 021 489 000 norske kroner i 2015. I 2018 hadde Norlandia Health & Care Group (NHC Group) et overskudd på 66,8 millioner NOK av en total omsetning i alle land på cirka 4,86 milliarder NOK, det vil si +1,38 %. I 2019 hadde NHC Group et underskudd på 63,8 millioner av en total omsetning på cirka 5,05 milliarder NOK, det vil si et negativt resultat på -1,26 %.
Historie
Kristian og Roger Adolfsen startet hotelldrift i 1990 på Andøya i Nordland. Gjennom oppkjøp av flere uavhengige hoteller i løpet av 1990-årene, skapte brødrene hotellkjeden Norlandia Hotel Group.
I 1997 etablerte brødrene Norlandia Care for drifte pasienthotell og eldrehjem. Over de neste årene økte omsetningen og brødrene fortsatte å investere i hotelleiendommer, skianlegg samt ulike eiendomsprosjekter. I slutten av 2002 ble alle eiendommene skilt fra konsernet og operasjonelle aktiviteter samlet til å danne Hospitality Invest.
I 2007 investerte FSN Capital i Norlandia Care og fikk 45 % eierskap i selskapet. I 2012 kjøpes FSN Capital sine andeler av barnehageselskapet Acea AS, eid av Benn Eidissen, Even Carlsen, Kristian og Roger Adolfsen. Gjennom dette oppkjøpet fusjonerte Norlandia Care og Acea AS til Norlandia Care Group.
I desember 2016 solgte Eidissen og Carlsen seg ut av Norlandia og skal angivelig ha tjent ca 250 millioner hver på salget. I samme prosess kjøpte brødrene Adolfsen ut de andre aksjeeierne i selskapene Norlandia Care Group, Hero, Aberia og Kidsa og fusjonerte de til selskapet Norlandia Health & Care Group AS (NHC Group).
Ros fra Riksrevisjonen
Norlandia Oppsalhjemmet har fått ros av Riksrevisjonen for kvalitetsarbeid med de eldre. Riksrevisjonens rapport om tilgjengelighet og kvalitet i eldreomsorgen (2018) konkluderte med at "det er store utfordringer med pasientsikkerheten i eldreomsorgen ", men framhever Norlandia Oppsalhjemmet 62 ganger, og skriver: «Oppsalhjemmet har ved flere anledninger de siste årene fått gode resultater i kvalitetsmålinger, blant annet i undersøkelser som Oslo kommune gjennomfører regelmessig. Sykehjemmet høster ros og priser nasjonalt og internasjonalt for sitt systematiske arbeid med kontinuerlig kvalitetsforbedring innenfor pasientsikkerhet og brukermedvirkning.» (s.78 i rapporten)
Internasjonal interesse for forbedringsarbeid
IHI (Institute for Healthcare Improvement, Boston) har vurdert Oppsalhjemmet Norlandia som verdensledende i 2016 og 2018 på forbedringsarbeid, og Oppsalhjemmet har vekket internasjonal interesse med forbedringsarbeidet sitt. Oppsalhjemmet er den første norske helseinstitusjon og representant fra Helse-Norge som har fått presentere på verdens største forbedringskongress i Orlando, i desember 2016.
Norlandia bidro da Pasientsikkerhetsprogrammet vant Center of Excellense-prisen ved World Hospital and Healtcare Congress 2017, og Stephan Ore fra Oppsalhjemmet holdt innlegg.
Vinner av pasientsikkerhetspris
Daglig leder Elin Haug Nygård ved Norlandia Oppsalhjemmet vant Pasientsikkerhetsprogrammets ledelsespris i 2017. Hun vant lederprisen i pasientsikkerhet for kommunal helse- og omsorgstjeneste. Prisen ble delt ut av helse- og omsorgsminister Bent Høie på vegne av pasientsikkerhetsprogrammet. Blant annet har Nygård sørget for at alle beboere blir spurt om hva som er viktig for dem. Sykehjemmet har en egen kolonne på risikotavlen hvor man kan lese ting som «vil ha røyk etter frokost» og «vil ha samtaler om kjærlighet». Hun har sørget for at alle beboere som tar et legemiddel som krever oppfølging, har fått et eget sykepleietiltak knyttet til legemidlet. Hun har også innført systematisk rapportering om hvordan endring i medisinene virker på pasientene, og måler effekt og endring systematisk.
Livstestamente
Norlandias sykehjemsdivisjon, Oppsalhjemmet og sykehjemslegen Stepan Ore har sammen utviklet et livstestamente. Livstestamentet er kalt «Fem valg for verdighet», et livstestamente som beboerne ved ankomst til sykehjemmene fyller ut om hvordan de vil bli behandlet når livet går mot slutten. Slik kan pasienter få si nøyaktig hvordan de vil bli behandlet når de blir alvorlig syke, også når det gjelder personlige, følelsesmessige og sjelelige behov.
Årets barnehage 2018
Norlandia Skistua barnehage i Oslo ble i 2018 kåret til Norges beste barnehage av Private Barnehagers Landsforbund (PBL). Barnehagen er en friluftsbarnehage og ligger på Frognerseteren i Oslo, ved «inngangen» til Nordmarka.
– Årets barnehage 2018 går til en barnehage som oppfyller absolutt alle kriteriene på en fenomenal måte, sa kunnskapsminister Jan Tore Sanner da han delte ut prisen.
Risenga-saken
I 2003 fikk VG tak i dagboken som 88 år gamle Solveig Skinnarland etterlot seg etter at hun døde på det Norlandia-drevne Risenga sykehjem i Asker kommune den 22. februar samme år. Skinnarland som var tidligere sykepleieren og helsesøster, men nå beboer på Risenga, beskrev manglende pleie og forholdene på Risenga sykehjem. Dette førte til at fylkeslegen satte i gang en granskning av forholdene som påpekte en rekke svikter knyttet til manglende tilsyn og helsehjelp fra sykehjemmets ledelse.
Helsetilsynet i Akershus fant forholdene uforsvarlige og konkluderte med at en rekke enkelthendelser som kom frem i Skinnarland dagbok var brudd på kommunehelsetjenesteloven om forsvarlig tjeneste og på helsepersonelloven om ytelse av forsvarlig helsehjelp.
Senere avslørte VG to brev til Helsetilsynet i Akershus fra teamleder og assisterende teamleder ved Solveig Skinnarlands avdeling. Tre dager før Skinnarland døde, bestemte ledelsen på Risenga at pasientens legetilsyn skulle kuttes ned til én gang i måneden. På dette tidspunktet var Skinnarland alvorlig syk. I et ledermøte 19. februar understreket daglig leder på Risenga-hjemmet betydningen av å sette grenser for Skinnarland ved å redusere antall legetilsyn for henne til én gang i måneden. Ifølge brevene gjaldt begrensningen også en annen pasient som ble oppfattet som masete.
Alle avvik ble lukket i tråd med kontrakt og lovverk. Norlandia Omsorg AS overtok driften av Risenga bo- og behandlingshjem sommeren 2002, og fikk fornyet tillit i 2008 og beholdt kontrakten frem til 2015.
Skoggata bo- og servicesenter
I 2017 rapporterte FriFagbevegelse og Fagbladet om Åge Villi Kristiansen som døde på Skoggata bo- og servicesenter i Moss, 76 år gammel, den 11. oktober 2016. Kristiansen hadde kroniske sår på beina og flyttet inn på Skoggata med forutsetning at sårene skulle bli godt stelt. Journalen til Kristiansen viste at hudlegen oppdaget feil ved bandasjeringen ved fem av åtte konsultasjoner i 2016. Behandlingen Kristiansen fikk på Skoggata endte med at han fikk fluelarver i såret.
Moss kommune rekommunaliserte alle privatdrevne enheter da kontraktene gikk ut. Kontrakten for Skoggata bo- og servicesenter gikk ut i 2018.
Tjenesteeksport fra Norge
Norlandia Health & Care Group (NHC Group) startet opp i Norge og er et norsk selskap med hovedkontor i Oslo, men i dag leverer de tjenester også i Sverige, Finland, Tyskland, Nederland og Polen.
Ifølge NHC Group sin årsrapport for 2019 hadde selskapet dette året til sammen rundt 22.000 brukere, 8700 ansatte og 550 enheter spredd rundt i Europa. I rapporten oppgis det en slik prosentvis fordeling på omsetning per divisjon og per land i 2019:
Per land: Norge 51%, Sverige 36%, Finland 8%, Nederland 5%, Tyskland <1%.
James Nesbitt
James Nesbitt (født 15. januar 1965) er en skuespiller fra Broughshane i Nord-Irland. Han er tidligere kjent for sin rolle i ITVs dramaserie Kalde føtter som gikk på NRK1 og i reprise på NRK2 i 2004 og 2005. Han spilte dvergen Bofur i Peter Jacksons filmserie Hobbiten.
Nesbitt har medvirket i filmene Lucky Break, Waking Ned Divine, Millions og den prisbelønte Bloody Sunday i tillegg til reklamefilmer i Storbritannia.
Nesbitt er ihuga Manchester United-fan. Han har sunget i filmen Lucky Break og på Chris Evans' show OFI Sunday.
Utmerkelser
Nesbitt ble i nyttårslisten for 2016 utnevnt til offiser (OBE) av Order of the British Empire.
Kråkvåg
Kråkvåg er ei øy og ei øygruppe i Ørland kommune, Sør-Trøndelag. Øyene ligger lengst vest i kommunen, på utsiden av Storfosna, nord for Kråkvågfjorden, og kort sjøvei fra Hitra.
Øyene som samlet omtales som Kråkvåg er egentlig Storslåttøya, Litjslåttøya, Kråkvågøy og Kommersøya. Øyene huser omtrent 50 innbyggere, og det er en begrenset men økende hyttebygging. Folket på Kråkvåg lever av landbruk og fiskeforedling. Noen pendler også til fastlandet, en reise som er redusert fra 60 til 30 minutter etter at brua kom.
Som en del av Kystartilleriet ble Kråkvåg fort bygget inn i fjellet i løpet av 1980-tallet, til en kostnad på omkring 1 milliard kroner. Fortet er nå i realiteten nedlagt, da det ikke lenger har noen rolle i de gjeldende planer for forsvaret av Norge. Investeringene hadde imidlertid stor betydning for utviklingen av det sivile samfunn, med økt ferjetrafikk, bygging av samfunnshus og ved at fyllmasse ble brukt til oppfylling av fjæreområder som i dag er landbruksjord.
Det grunne havområdet (svaet) mellom Kråkvåg og Storfosna er fredet som Kråkvågsvaet dyrefredningsområde. Fredningen var likevel ikke til hinder for at det lot seg gjøre å bygge molo og bro mellom Kråkvåg og Storfosna. Brua ble åpnet høsten 2003.
Øya hadde egen skole fram til 2003. Barna går nå på Hårberg skole, etter at Storfosna skole ble nedlagt i 2008. Den tidligere skolen er overtatt av velforeningen.
Øya har postadresse 7152 Kråkvåg. Postkontoret ble opprettet i 1949 og nedlagt i forbindelse med bruåpningen.
Stong
Stong er navnet på ei halvøy i Tysvær kommune i Rogaland. Den ligger mellom Nedstrandsfjorden og Hervikfjorden, og strekker seg fra Liarvåg i nord til Stongshælen i sør. Selve Stong er rundt 2 km lang. Den bebos av en blanding av hyttefolk og fastboende.
Zenit (rakett)
Zenit er betegnelsen på en serie bæreraketter produsert av Yuzhnoye Design Bureau i Ukraina. Zenit ble utviklet på 1980-tallet for to formål:
Poranga
Poranga er en kommune i delstaten Ceará i nordøstregionen av Brasil.
Robert Buch
Robert Buch (født 1982) er en norsk professor i organisasjonspsykologi. Etter fullført doktorgrad ved Handelshøyskolen BI under veiledning av professor Bård Kuvaas rykket han få år senere opp til professor ved Oslomet – storbyuniversitetet og ble dermed OsloMets yngste professor i en alder av 34 år. Få år senere vant han OsloMets forskningspris 2022 en alder av 40 år.
Som leder av forskningsgruppen «Orgpsych» ved OsloMet forsker han på ledelse, motivasjon og human resource management.
Han har til tross for sin relativt unge alder (ref «hvordan bli professor før fylte 40») publisert i flere av de høyrangerte tidsskriftene innen sitt forskningsfelt, herunder Human Resource Management (på Financial Times liste over verdens beste 50 forskningsjournaler), Journal of Organizational Behavior, Journal of Management Studies, Journal of Occupational and Organizational Psychology, The Leadership Quarterly, International Journal of Human Resource Management, Motivation and Emotion, etc., og hans arbeider er ofte sitert i andre forskningsartikler.
Han er også redaktør og medforfatter av pensumboka ved Handelshøyskolen BI og (flere steder så vidt jeg kan se): «produktiv motivasjon i arbeidslivet» og medforfatter av pensumboka ved Forsvarets Høyskole «Militær ledelse».
Buch er også (per april. 2023) en del av editorial advisory board i toppjournalen «Human Resource Management Journal, og han har deltatt i debatten om bonusordninger (for eksempel i DN) samt holdt foredrag for blant annet barne og likestillingsdepartementet og for UNIO og Finansforbundet.
Han har i tillegg til sin hovedstilling ved Oslo Business School ved OsloMet, men har hatt deltidsjobber ved både Forsvarets Høyskole, Høyskolen Kristiania og Norges Idrettshøyskole (som ledet til publikasjoner om temaer som motivasjonsklima og maksimalt oksygenopptak).
Han tar med kolleger på forskningsprosjekter, hjelper kolleger når de står fast, og motiverer også alle rundt seg til å utmerke seg i forskning. Dette har bidratt til å bygge en solid forskningsgruppe" ifølge OsloMets prisutdeler. Buch har også blitt nominert til årets foreleser 2 ganger i løpet av 4 år.
Sist men ikke minst bør det påpekes at Buch i tillegg til å lede sin forskningsgruppe ved OsloMet også er deltakende i den kryss-institusjonelle forskningsgruppen «Leadership and Organizational Productivity» som av NOKUT mottok anerkjennelsen (“Excellent”).
Frederick Forsyth
Frederick Forsyth (født 25. august 1938 i Ashford i Kent i England) er en britisk forfatter av spenningsbøker med konservativt politisk tilsnitt.
Liv og virke
Forsyth utviklet en ide om å benytte journalistisk teknikk for å skrive thrillere. I 1971 satte han denne idéen ut i livet med romanen The Day of the Jackal (på norsk som Sjakalen), som sammen med hans neste thriller The Odessa File (1972) ble internasjonale bestselgere. Han har senere skrevet en lang rekke thrillere. Terroristen Carlos Sjakalen fikk navnet sitt etter Forsyths bok Sjakalen. I 2012 ble han belønnet med britiske Crime Writers' Associations høyeste utmerkelse, The Diamond Dagger for et livslangt kriminallitterært forfatterskap av særlig høy kvalitet.
Flere av hans bøker er blitt filmatisert. Mest kjent er trolig filmatiseringene Sjakalen (1973), nominert til Oscar, The Odessa File (1974) og The Dogs of War (Krigens hunder) (1984). Forsyth er en konservativ EU-motstander («euroskeptiker») og opptrer tidvis som politisk kommentator. Han har mottatt en pris for sitt arbeide fra den konservative bevegelsen i Storbritannia («the One of Us Award» fra organisasjonen Conservative Way Forward).